Rikunarita-ORG/Wikinium huggingface dataset:
# Annu

Un **annu** significa li témpor necessi por un rotation del terra circa li sole, aproximativmen 365.25 dies. Pro to, li calendare es 365 dies ma chascun quar annus have 366 dies vice 365.
# Terra

Li Terre
Li **Terra**, simbol , es li triesim planete del solari sistema. Secun li grandore it li quaresim max grand planete del solari sistema e li max densi planete del solari sistema.

Li diametre del Terra es 12.700 kilometre. Li etá del Terra es circum 4,6 milliarde annus. Omni conosset formes del vive habita sur li Terra.

Li Terra rota se circum se self in 23 hores 56 minutes e 4,1 secundes. Li Terra besona 365,256 dies por un torne circum li Sole.
# Lunedí

Li parol por lunedí in li national europan lingues
**Lunedí** es li unesim die del semane. It es li die pos soledí e li die ante mardí. Li parol lunedí in Interlingue es derivat del latin-parol *Dies Lunae* quel significa *Die del lune*. Secun li ancian abrahamian judic-cristan-islamic calendare lunedí es li duesim die del semane.
# Mardí

Li parol por mardí in li national europan lingues
**Mardí** es li duesim die del semane. It es li die pos lunedí e li die ante mercurdí. Li parol mardí in Interlingue es derivat del latin-parol *Dies Martis* quel significa *Die del Mars*. Ergo it es nominat secun li roman deo del guerre Mars. Secun li ancian abrahamian judic-cristan-islamic calendare mardí es li triesim die del semane.
# Mercurdí

Li parol por mardí in li national europan lingues
**Mercurdí** es li triesim die del semane. It es li die pos mardí e li die ante jovedí. Li parol mercurdí in Interlingue es derivat del latin-parol *Dies Mercurii* quel significa *Die de Mercur*. Ergo it es nominat secun li roman deo del missagerero Mercur. Secun li ancian abrahamian judic-cristan-islamic calendare mercurdí es li triesim die del semane. Mercurdí es li medie del semane. Pro in mult lingues li parol por mercurdí significa *medie del semane* quam in german *Mittwoch*, in finlandesi *keskiviiko* o in russ *среда*.
# Jovedí

Li parol por jovedí in li national europan lingues
**Jovedí** es li quaresim die del semane. It es li die pos mercurdí e li die ante venerdí. Li parol jovedí in Interlingue es derivat del latin-parol *Jovis Dies* quel significa *Die de Jupiter*. Ergo it es nominat secun li max suprem roman deo Jupiter.

In li ancian Babylon jovedí esset li die del deo Marduk. In li germanic lingues jovedí es nominat secun li deo de tónnere Thor (Þór). Ergo in german jovedí es nominat *Donnerstag* e in anglesi *Thursday*. In li slavic lingues e li baltic lingues jovedí es nominat quam quaresim die del semane, por exemple in russ *четверг* e in croat *četvrtak*.
# Venerdí

Li parol por venerdí in li national europan lingues
**Venerdí** es li quinesim die del semane. It es li die pos jovedí e li die ante saturdí. Li parol venerdí in Interlingue es derivat del latin-parol *Dies Veneris* quel significa *Die del Venus*. Ergo it es nominat secun li roman deessa del amore Venus.

Secun li ancian abrahamian judic-cristan-islamic calendare venerdí es li sixesim die del semane.

In li germanic lingues jovedí es nominat secun li nordic-germanic deessa del amore Freya. Ergo in german venerdí es nominat *Freitag* e in anglesi *Friday*. In li slavic lingues e li baltic lingues venerdí es nominat secun li númere quin, por exemple in russ *пятница* e in croat *petak* .
# Saturdí

Li parol por saturdí in li national europan lingues
**Saturdí** es li sixesim die del semane. It es li die pos venerdí e li die ante soledí. Li parol saturdí in Interlingue es derivat del latin-parol *Dies Saturni* quel significa *Die del Saturn*. Ergo it es nominat secun li roman deo del agricultura e semage Saturn.

In li judic calendare saturdí have li nómine sábbat es li ultim die del semane e die del deo.
# Soledí

**Soledí** es li settisim e ultim die del semane. It es li die pos saturdí e li die ante lunedí. Li parol soledí in Interlingue es format in relation al germanic lingues e significa *Die del sol* quam in german *Sonntag* o in anglesi *Sunday*. In altri europan lingues li parol por soledí refere se a *Die del dómino* quam in hispan *domingo* o italian *domenica*.

In crista landes li soledí es un festa-die. Mult homes ne labora por haver li possibilitá ear a un messe o oficie divin in li eclesia. In li historic cristan tradition soledí es li unesim die del semane.
# Semane

Un rot del semane in francesi
Un **semane** es un unité por mesurar témpor. Un semane consiste ex sett dies. Un semane ne es un fisic unité de mesura. In li annu 1975 li International Organisation por Standardisation recomandat que li órdines del dies del semane es: lunedí, mardí, mercurdí, jovedí, venerdí, saturdí e soledí.

In li judeic-cristan-islamic tradition li semane comensa con soledí vice lunedí.

Un annu consiste ex 52 e quelcvez 53 semanes e un mensu consiste ex un poc plu quam quar semanes.
# Seconde

Un pendul-governat ascapament de un horloge, tic-tacar chascun seconde
Li **seconde** (simbol: **s**) es li unité basic de témpor in li Sistema International de Unités (SI), historicmen definat quam 1/86400 de un die – ti factor derivat ex li division del die prim ad-in 24 hores, tande a 60 minutes, e finalmen a 60 secondes chascun (24 × 60 × 60 = 86.400).

Li current e formal definition in li SI es plu precis:

> Li seconde [...] es definat per usar li fixat numeric valore del frequentie cesium, Δ*ν*Cs, li ínperturbat hypertenui transitional frequentie of the cesium 133 atom in su statu fundamental , esser 9.192.631.770 quande expresset in the unité Hz, quel es egal a s−1.
>
>

Ti current definition esset adoptet in 1967 quande it devenit practicabil a definir li seconde basat on fundamental proprietás of natura per un horloge de cesium clock. Pro que li rapiditá del rotation del Terra varia e es alentar minimalmen, un seconde intercalare es addit a intervalles ínregulari al témpor civil por tener horloges sincronisat con li rotation terrestri.

## Vide anc

* Conversion de unités
* Horloge
* SI unité basic
* Témpor
* Universal Témpor Coordinat (UTC)

## Referenties
# Nocte

Paris durant li nocte
**Nocte** es un parte del die. Li nocte es li parte del die inter li descension del sole til li ascension del sole. Li nocte es li periode del tenebre. Li noctes es brevi durant li estive e long durant li hiverne. Li max long nocte es li solsticie del hiverne e li max brevi nocte es durant li solsticie del estive. Ye li equinoctie li die e li nocte es de egal longore.

Pos que li sole ha desaparit sub li horizonte, li crepuscul comensa e pos to li nocte. Li témpor necessi por que li crepuscul deveni nocte varia de region a region, con plu long crepuscules in regiones plu distant del equator. Durant clar noctes on posse vider al ciel li stelles e li lune.

Por li homes li nocte es normalmen li témpor por dormir. Pro to hay li frase *Bon nocte* ante que un person ea dormir.

## Ligamentes extern

* "Die e nocte in li munde" - Cosmoglotta B, 1943
# Sole

Sole
Li **Sole**, simbol , es li centre e unic stelle del solari sistema.

Omni planetes del solari sistema circumvola li Sole.

Li mass del Sole consiste ex 73,5 % hydrogen e 15 % helium.
# Vive

**Vive** o scientific *vita* es li statu de existentie del entes inter nascentie e morte.

Li scientie quel ocupa se pri li vive e li vivent entes es li biologie.

On distinte li vivent entes inter homan vive, plantes e animalic vive.

Sur li terra li tot vive ha developat se in li aqua. Li existentie de vive éxter li terra ha restat til nu speculation.
# Seson

Un **seson** es un quaresim parte de un annu. Un seson es caracterisat (in mult partes del munde) per diferenties del clima e del longore del die. In li nordic hemisfere hiverne es li max frigid seson, con curt dies e long noctes. Poy veni li verne, quande li nive cessa cader e li verde e nov vive retorna. Li estive es li seson con li max long dies e curt noctes, con temperaturas atingent 20, 30, e mem 40 gradus mem in europan e nord-american landes. Finalmen veni li autun, quande li folies rubija, comensa cader, e li temperaturas deveni plesent, poy plu e plu frigid sequente li plu e plu curt dies durant que on aproxima se denov al hiverne.
# Lune

Li Lune
Li **Lune**, simbol , es li satelite del Terra in li solari sistema.

Li diametre del Lune es 3476 kilometres.

Li distantie inter li Terra e li Lune es 384 403 kilometres.

Li Lune circumvola li Terra in circum un mensu.
# Astronomie

Postal timbre de Astronomie
Li scientie del observation de astres e del ciel, **astronomie** es considerat quam li max ancian homan scientie. Omni ancian civilisationes havet bon conossentie de astronomie (sovente ligat a astrologie), de quel on ha retrovat li tracies sub diversi formes.

Li scientie self es separat in pluri gruppes: observational astronomie, astrometrie, astrofisica e cosmologie.

**Astrofisica** es li branche de astronomie e de fisica quel concerne li aplicationes de fisica al fenomenes observat in astronomie.

In presente, omni astronomes have un education basat sur astrofisica e lor observationes es presc sempre studiat in un astrofisic contextu, talmen que ne hay un ver distintion nu ínter ti-ci du disciplines.

* Observational astronomie
	+ Constellationes
	+ Astrometrie

* Li solari sistema
	+ Li Sole
	+ Li planetes
		- Mercur
		- Venus
		- Terra
		- Mars
		- Jupiter
		- Saturn
		- Uran
		- Neptun
	+ Nani planetes
		- Pluto
	+ Satelites (natural satelites)
		- Lune
	+ Asteroides
	+ Meteores
	+ Meteorites (aerolites)
	+ Cometes
	+ Cielari mecanica

* Stelles
	+ Li chef sequentie
	+ Blanc nanes
	+ Neutronic stelles
	+ Pulsares
	+ Nigri fores
	+ Duplic stelles
	+ Variabil stelles
	+ Classification de stelles

* Extrasolari planetes

* Galactic astronomie
	+ Li Via Galactic (nor galaxe)

* Extragalactic astronomie
	+ Galaxes
	+ Quasares
	+ Cosmologie
	+ Li Universe
# Computator

Un computator e su partes
Un **computator** es un machine quel processe datas e informationes electronicmen secun un formal processe (algoritme).

Li nómine *computator* es derivat es li anglesi parol *to compute* (latin: *computare*), quel significa *addir*. In francesi on usa un diferent ma radica: un *ordinateur*, a saver un ordinator.

Originalmen un computator esset un aparate por far complex matematical calculationes. Desde 1981 li personal compatator es un parte del diari vive. Hodie portabil computatores e computatores sur portabil telefones es tre populari.

Li scientie de computatores have li nómine informatica.